Թրաֆիքինգ երևույթի և դրա դեմ պայքարի աշխատանքների մասին հանրային իրազեկման մակարդակի բարձրացման նպատակով 2011 թվականից սկսած ամեն տարի իրականացվում է լրագրողական մրցանակաբաշխություն: Մրցույթին մասնակցում են այն լրագրողները, ովքեր իրենց նյութերում անդրադարձել են մարդկանց շահագործմանը և կամ թրաֆիքինգին: «Թրաֆիքինգի և դրա դեմ պայքարի լուսաբանման ամենամյա լրագրողական մրցանակաբաշխությունը» նախաձեռնել է ՀՀ-ում մարդկանց շահագործման (թրաֆիքինգի) հարցերով խորհուրդը և կազմակերպում է «Ինֆորմացիայի ազատության կենտրոն» ՀԿ-ն:Մրցույթի նպատակն է խրախուսել թեման գրագետ և ճիշտ լուսաբանող լրագրողներին և նպաստել մարդկանց թրաֆիքինգի և դրա դեմ պայքարի լուսաբանման հարցերի վերաբերյալ բնակչության իրազեկվածության բարձրացումը: